Ribe Stifts Adresseaviser, 1822-05-14
Det maae, saa siger Redacteuren af Slagelse Avis, være enhver privat Mand tilladt, at have sin egen Mening om de politiske Begivenheders Gang; han betiener sig derfor af denne Friehed, og aflægger den Bekiendelse, at det er hans faste Overbeviisning, at Krigen er uundgaaelig. Han troer det af følgende Aarsager: 1) fordi Krigen er grundet i de ældre Forhold, hvori Rusland har staaet til Porten, saa at man kan sige, at det Kald at føre den, er arveligt for den Russiske Throne. 2) fordi Ruslands hele Stats=Vil færd beroer paa en sikker Udførsel af sine Producter fra det sorte Hav, (hvori dets Hovedfloder har sit Udløb) igiennem Strædet ved Constantinopel og Dardanellerne. Ruslands Vel udkræver derfore, at denne Passage i det mindste paa den ene Side enten beherskes at den selv eller af en Magt paa hvis Venskab det kan giøre sikker Regning. 3) At opgives den nærværende Leilighed saa er Haabet om denne Sikkerhed tabt for bestandig da den Biestand, som Rusland saa har hos Landets Christelige Jndvaanere vil ophøre; eftersom de Christnes Udryddelse i Tyrkiet af Mahomedanerne vil blive en uundgaaelig Følge af Freden. Landet vil da blive opfyldt blot med Tyrker; en mod Rusland høist fiendtlig sindet Regiering vil tage det udelukkende i Besiddelse, og dersom en Tyrkisk Peter Zar engang bestiger Thronen, og indfører en Europæisk Krigstugt iblandt sit Folk, eller det bevirkes som i Persien ved Europæisk Jndflydelse, saa vil Porten ved Tyrkernes krigeriske og modige Characteer blive i Tiden en meget farlig Naboe for Rusland. Bliver derfore ikke Rusland i nærværende Tidspunkt, da det Tyrkiske Rige er i en saa desorganiseret Tilstand, og da et saa farligt Oprør finder Sted inde i Landet, skilt ved denne fartige Fiende, saa vil Ruslands Sikkerhed og Velfærd for bestandig være udsat for den største Fare. 4) Afden Russiske Keisers ophøiede og erklærede Grundsætninger lader det sig forvente, at Grækerne efter at deres Opstand er gaaet saavidt, og de have tilkæmpet sig en Slags Uafhængighed, ikke ville blive forladte; men det er ikke rimeligt, at Porten vil lade sig bevæge til at antage de billige Fordringer, som i den Henseende kunne blive gjorte. Desuden er den lovløse Tilstand, som hersker i Tyrkiet, de Grusomheder, som begaaes mod de Christne, og de Ødelæggelser som ere foretagne i Moldau og Wallachiet, hvilke Lande dog staae under Ruslands Protection, Omstændigheder, som ikke ere tienlige til at vække nogen Forhaabning om Fredens Vedligeholdelse. 5) Vel vil Kampen blive besværlig ved Tyrkernes nærværende Enthusiasme, Landenes ødelagte Tilstand og de vanskelige politiske Forhold; men den Russiske Armee er besiælet af en ikke mindre Begeistring; Ruslands Statskraft har aldrig været saa stor, eller engang at ligne dermed ved de forrige Tyrkekrige; dets Stilling har aldrig tilforn været saa betryggende, hverken til Forsvar eller til Angreb, hvortil med Hensyn til det sidste især maae regnes, at dets Lande nu naae lige til Donau, og at det tillige kan giøre Angrebet fra det Asiatiske Tyrkie af og Norden, for Taurus Bierget, og beskyttes af sin Flaade paa det sorte Hav, ved Expeditionen langs med lille Asiens nordlige Kyster. Og hvad de politiske Forhold angaae, saa kan man ikke tvivle paa, at en Overeenskomst imellem de store Europæiske Magter vil blive søgt og være at finde. - Dog maae tilføies, at alle disse Raisonnements maaske forekommer Fremstilleren deraf mere sandsynlige end de i sig selv ere det, og at de maae vige for høiere og rigtigere politiske Beskuelser.